पाएं अपने शहर की ताज़ा ख़बरें और फ्री ई-पेपरडाउनलोड करें
बढ़ते कोरोना संक्रमण की रोकथाम के लिए पुलिस प्रशासन की सख्ती से वाहन चालकों में बौखलाहट है। कस्बे के बसस्टैंड पर पुलिस नाकाबंदी के दौरान एक मिनी ट्रक चालक को कोरोना गाइडलाइन की पालन नहीं करने पर चालान काटना इतना नागवार गुजरा कि उसकी पुलिसकर्मी से तीखी नोकझोंक हो गई और बाद मेें वे दोनों आपस में उलझ गए।इसी दौरान बौखलाए चालक बाबूलाल मीणा निवासी बाढ़ फतेहपुरा ने ट्रैफिक पुलिसकर्मी रामेश्वर मीणा के साथ मारपीट कर डाली। इसमें पुलिसकर्मी रामेश्वर चोटिल हो गया जिसे सीएचसी में उपचार कराया। इधर, पुलिसकर्मी के साथ मारपीट, राजकार्य में बाधा डालने के मामले को लेकर पुलिस ने चालक को गिरफ्तार कर अवकाशकालीन मजिस्ट्रेट एमजेएम बांदीकुई के समक्ष पेश किया जहां से चालक को जेल भेज दिया गया।
दूसरी तरफ, पुलिस ने लालसोट सहित डीडवाना में पुलिस उपाधीक्षक शंकर लाल मीणा, थाना अधिकारी राजवीर सिंह राठौड़ की अगुवाई में फ्लैग मार्च किया और लोगों से लॉकडाउन के नियमों की सख्ती के साथ पालना करने का आह्वान किया। पुलिस ने महामारी अधिनियम में 170 चालान काटे। 18 हजार 700 रुपए का जुर्माना वसूला। 5 वाहन 207 एमवी एक्ट में चालान किए व 2 वाहनों को जब्त किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn